# Regler for Stasjonsfjellet skole

**Vi viser respekt for medelever og voksne.**

1. Vi hilser og snakker pent til hverandre, og behandler alle med respekt.
2. Vi viser nettvett og følger skolens regler for bruk av datautstyr.
3. Vi sier fra til voksne hvis vi opplever eller ser uakseptable handlinger.

**Oppførsel som ikke aksepteres:**

1. Å mobbe eller å utøve krenkende adferd
2. Å utøve eller true med fysisk eller psykisk vold
3. Å fuske eller forsøke å fuske
4. Å ha med, bruke eller være påvirket av rusmidler
5. Å ha med eller bruke tobakk/snus
6. Å ha med eller bruke farlige gjenstander

**Vi holder arbeidsro og jobber godt i timene.**

1. Vi holder arbeidsro i timene.
2. Vi møter presis til timer og avtaler.
3. Vi gjør skolearbeid til rett tid og holder frister.
4. Vi møter forberedt til timene og følger lærers anvisning.
5. Vi holder god orden.
6. Vi holder mobiltelefonen avslått/i flymodus og ute av syne i skoletimene.

Kun etter tillatelse fra lærer kan mobilen benyttes til ”musikk på øret” da på spilleliste og ute av syne.

**Vi holder skolen ren og pen.**

1. Vi kaster søppel i søppelkassene.
2. Vi tar godt vare på skolens eiendeler.
3. Vi rydder og feier klasserommet hver dag.

# Kosthold

1. Det er ikke tillatt med brus, sjokolade, godteri, potetgull og annen snacks på skolens område. Unntaket er når dette er avtalt med lærerne i forbindelse med spesielle anledninger.

# Konsekvenser ved regelbrudd

1. Anmerkning
2. Kontakt med hjemmet og involvering av foresatte.
3. Pålegg om oppgaver for å rette opp skade de har påført skolens eiendom eller eiendeler (rydde søppel, vaske gulv, fjerne tagging o.l.).
4. Tilstedeværelse på skolen før eller etter skoletid i forbindelse med samtaler med lærer/rektor og/eller utføring av pålagte oppgaver.
5. Muntlig/skriftlig advarsel fra lærer.
6. Muntlig/skriftlig advarsel fra rektor.
7. Bortvisning fra klasse/gruppe for resten av timen/arbeidsperioden etter rektors avgjørelse.
8. Juks på prøver, plagiat av oppgaver/innleveringer kan føre til nedsatt oppførselskarakter. Oppgaven unntas for vurdering.
9. Tobakk/rusmidler beslaglegges og foresatte gis beskjed. Dette gjelder også alle typer e-sigaretter.
10. Midlertidig eller permanent klasse- eller skolebytte.
11. Bortvisning fra skolen for lengre tid enn resten av skoledagen. Inntil 3 dager.
12. Politianmeldelse av ulovlige og straffbare forhold.
13. Nedsatt karakter i orden og oppførsel.
14. Erstatning.
15. Oppmøte før skoletid for å forhindre krenkende atferd/mobbing av medelev på skolevei.
16. Gjensitting etter skoletid for å forhindre krenkende atferd/mobbing av medelev på skolevei.
17. Opphold på begrensede områder av skolens areal (ute/inne).
18. Fotfølging for å forhindre krenkende atferd av medelev.

# Rutiner for forsentkomming

* 1. Hvis eleven kommer for sent før halve timen er gått, registreres det som forsentkomming. Hvis eleven kommer etter dette registreres det som fravær. Dette gjelder i alle timer.
	2. Kontaktlærer har ansvar for å ta kontakt med foresatte ved økende forsentkomming. Rådgiver bistår kontaktlærer ved behov.
	3. Eleven melder seg på kontoret, skrives opp i en bok, ringer hjem og får med seg en lapp som leveres til læreren.

# Rutine for fravær

1. Foresatte gir skolen beskjed hver dag eleven er bort fra skolen.
2. Lærer tar kontakt med foresatte så raskt som mulig (senest dagen etter) dersom eleven er borte uten at skolen har fått beskjed.
3. Kontaktlærer har ansvar for å ta kontakt med foresatte ved økende fravær. Rådgiver bistår kontaktlærer ved behov.

# Rutine for permisjoner

1. Søknad om permisjon fra undervisning sendes skolens postmottak senest to uker før permisjonsdato. Dette gjelder også enkelttimer. Permisjon pga helsegrunner kan avtales med kontaktlærer.
2. Søknad om fri til ferie på 10.trinn avslås.
3. Søknader om permisjoner når skolen har tentamen/heldagsprøver avslås.
4. Søknader som sendes inn senere enn to uker før aktuell permisjonsdato avslås. Unntak ved uforutsette hendelser.

*Revidert: 18.01.2016*